Presidensie ontken Zuma wil 'Cyril pos, impi’s oproep' | Netwerk24
Deur Alet Joubert 06 Februarie 2018 20:28
Die presidensie het bewerings dat president Jacob Zuma sy adjunk, Cyril Ramaphosa, gaan afdank as gek en verregaande bestempel.
Dit volg op 'n verklaring van die SAKP Dinsdagaand waarin hulle Zuma uitgedaag het om "betroubare inligting" dat hy Ramaphosa wil afdank “as ’n saak van dringendheid moet ontken of bevestig”.
Volgens die SAKP dui sy inligting daarop dat Zuma dr. Nkosazana Dlamini-Zuma in Ramaphosa se plek wil aanstel sodat sy as president kan waarneem as hy gepos word.
Die presidensie sê in 'n verklaring dat die bewerings heeltemal ongegrond is.
"Die bewerings van etniese mobilisering deur die president is ook sonder grondslag," sê dr. Bongani Ngqulunga, woordvoerder vir die presidensie.
Die SAKP het in sy verklaring gesê die party veroordeel stamgebondheid en etniese mobilisering ten sterkste “insluitend dié van die Amabutho (Zoeloe-regimente) met wie Zuma oënskynlik in kontak is as deel van sy plan” om aan die bewind te bly.
Die party het weer ’n beroep op Zuma gedoen om te bedank en op die ANC om hom te herroep indien hy weier om van die presidentskap afstand te doen.
Die presidensie het nie op dié beroep van die SAKP gereageer nie.
Statement just out from presidency: allegations that Zuma plans to fire Ramaphosa and replace him with Dlamini-Zuma are “completely baseless” pic.twitter.com/QKvOr8Y6Qn
— Ranjeni Munusamy (@RanjeniM) February 6, 2018
[BREAKING NEWS] The ANC’s Alliance partner #SACP challenges President Zuma to “deny or confirm” that he is “preparing to fire Deputy President Cyril Ramaphosa... anytime from now”, and “replace him with Nkosazana #Dlamini-Zuma”.
— Xoli Mngambi (@XoliMngambi) February 6, 2018
Meer oor: Sakp | Cyril Ramaphosa | Jacob Zuma
'ANC onder enorme druk oor Zuma'